จะติดต่อมั้ยคพ
สวัสดีค่ะ หูดหงอนไก่เกิดจากการติดเชื้อ human papilloma virus ซึ่งจะติดต่อจากการมีเพศสัมพันธ์ ทั้งการมีเพศสัมพันธ์ทางช่องคลอด ทางทวารหนัก และการทำออรัลเซ็กส์ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อผิวขรุขระอาจพบจุดเดียวหรือหลายจุด ในผู้ชายมักพบขึ้นที่รอยต่อระหว่างส่วนหัวและลำขององคชาต ใต้หนังหุ้มปลาย ในผู้หญิงจะพบที่บริเวณปากช่องคลอดหรือในช่องคลอด นอกจากนี้อาจพบบริเวณรอบทวารหนักและฝีเย็บได้ และหากได้มีการทำออรัลเซ็กส์ ก็อาจจะพบในช่องปากและลำคอได้ โรคหูดหงอนไก่มักไม่ทำให้อาการ แต่อาจทำให้เกิดอาการคัน แสบ หรือเจ็บได้ขณะมีเพศสัมพันธ์ส่วนการดื่มน้ำร่วมกับผู้ที่เป็นโรคหูดหงอนไก่ แม้ผู้ป่วยจะมีหูดหงอนอยู่ในช่องปากและลำคอ ก็ไม่ได้ทำให้เกิดการติดเชื้อ เนื่องจากเชื้อจะไม่แพร่ออกมาทางน้ำลาย การติดเชื้อจะเกิดจากการสัมผัสกันของผิวหนังหรือเยื่อบุเท่านั้นค่ะ